यूपीए के समय महंगाई पर शोर मचाने वाले भाजपाई अब चुप क्यों हैं: जुगल किशोर
हालबाजार स्थित कांग्रेस भवन में कांग्रेसी कार्यकर्ताओं की बैठक आयोजित हुई। जिसमें जिला कांग्रेस शहरी प्रधान जुगल किशोर शर्मा ने कहा कि यूपीए सरकार के दौरान महंगाई को लेकर आए दिन सड़कों पर उतरने वाले भाजपाई अब चुप क्यों हैं। हर घर की रसोई की जरूरत बन चुके गैस सिलेंडर की कीमत 737 रुपए तक पहुंच चुकी है। पैट्रोल की कीमत भी 77 रुपये प्रति लीटर के पार चली गई है। इतना ही नहीं, बैंकों ने भी अपने ही खातों से चौथी बार पैसे निकालने पर 150 रुपये चार्ज लगा दिया है।
शर्मा ने कहा कि महंगाई के कारण गरीब जनता दो वक्त की रोटी के लिए मोहताज होने लगी है। नोटबंदी के कारण कई कारखाने बंद हो गए और कारोबार जगत बेहाल है। एनडीए सरकार के दौरान महंगाई यूपीए सरकार की तुलना में कई गुणा बढ़ गई है, लेकिन अब भाजपाई महंगाई का विरोध करने की बजाए घरों में दुबके बैठे हैं। तीन साल की गलत नीतियों से खफा देश की जनता फिर से यूपीए सरकार को याद कर रही है। इस मौके पर पूर्व पार्षद राम लाल शर्मा, ओम प्रकाश कन्नौजिया, शुभ खुल्लर, पवन कुमार, सतपाल सहोता, हरभजन सिंह बग्गा, नरेश भाटिया, दर्शन धीर, विक्की अरोड़ा, निशान सिंह आदि उपस्थित थे।
कांग्रेस भवन में बैठक को संबोधित करते जिला शहरी प्रधान जुगल किशोर शर्मा।
hin_Deva hin_Deva hin_Deva awa_Deva